projecte-aina/catalan_government_crawling huggingface dataset:
L'impost sobre grans establiments comercials grava la singular capacitat econòmica que concorre en determinats establiments comercials com a conseqüència d'estar implantats en grans superfícies, atès que aquesta circumstància contribueix d'una manera decisiva a fer que aquells tinguin una posició dominant en el sector i pot generar externalitats negatives en el territori i el medi ambient, el cost de les quals no assumeixen.
L'autoliquidació de l'impost s'ha d'efectuar entre l'1 i el 20 de febrer de l'any següent a la meritació de l'impost.
A les persones físiques o jurídiques i també a les entitats que sense tenir personalitat jurídica siguin titulars d'un o més establiments comercials implantats en grans superfícies.
L'impost sobre els habitatges buits grava l'incompliment de la funció social de la propietat dels habitatges pel fet de romandre desocupats de manera permanent.
És aplicable en l'àmbit territorial de Catalunya.
La presentació i ingrés de l'autoliquidació s'ha d'efectuar entre els dies 1 i 20 del mes de març següent a la data de meritació de l'impost
A les persones jurídiques propietàries d'habitatges buits sense causa justificada durant més de dos anys.
L'impost sobre els actius no productius de les persones jurídiques té per objecte gravar els béns no productius i determinats drets que recauen sobre aquests béns que formen part de l'actiu del subjecte passiu.
És exigible en tot el territori de Catalunya.
Aquest impost té dos terminis de presentació i ingrés de l'autoliquidació:
- L'autoliquidació corresponent als tres anys ja meritats (2017, 2018 i 2019) s'ha de presentar i ingressar entre l'1 d'octubre i el 30 de novembre de 2019.
- Per als anys posteriors, el període de presentació i ingrés de l'autoliquidació és de l'1 al 30 de juny següent a la data de meritació.
Són subjectes passius de l'impost sobre els actius no productius, a títol de contribuents, les persones jurídiques i les entitats que, sense tenir personalitat jurídica, constitueixen una unitat econòmica o patrimoni separat susceptible d'imposició, definides com a obligats tributaris per la normativa tributària general.
En tots els casos el subjecte passiu ha de tenir objecte mercantil.
L'impost sobre les begudes ensucrades envasades és un tribut propi de la Generalitat de Catalunya, l'objecte del qual és gravar el consum de begudes ensucrades envasades per raó dels efectes que tenen en la salut de la població i té com a finalitat principal incentivar un canvi en els hàbits de consum, tal com recomana l'Organització Mundial de la Salut (OMS).
Informació específica per a aquest tràmit.
S'ha d'autoliquidar entre els dies 1 i 20 del mes següent a la finalització del període de liquidació.
Atenció: excepcionalment s'ajorna el termini per presentar les autoliquidacions corresponents al primer trimestre de 2020, que passa a ser entre els dies 1 i 20 de juliol de 2020.
S'ha de presentar entre els dies 1 i 28 de febrer de cada any.
A les persones físiques o jurídiques que subministren la beguda ensucrada envasada al consumidor final del producte.
Com a subjecte passiu, i llevat que ho hagi de fer el substitut del contribuent, correspon al contribuent complir l'obligació tributària principal i les obligacions formals inherents a aquesta.
Les consultes tributàries han de fer referència al règim, la classificació o la qualificació tributària de les operacions o negocis jurídics que, en cada cas, correspon als obligats tributaris.
La competència per resoldre les consultes sobre la normativa que ha aprovat la Comunitat Autònoma de Catalunya correspon a la Direcció General de Tributs i Joc del Departament de la Vicepresidència i d'Economia i Hisenda.
Si la consulta fa referència a normativa aprovada per l'Estat, l'òrgan competent per a resoldre-la és la direcció general competent en matèria de tributs del Ministeri d'Hisenda.
L'impost sobre l'emissió d'òxids de nitrogen a l'atmosfera produïda per l'aviació comercial és un tribut propi de la Generalitat de Catalunya que grava l'emissió d'òxids de nitrogen de les aeronaus en vols comercials de passatgers i de mercaderies en els aeròdroms durant el cicle LTO ( landing and take-off ) ─que comprèn les fases de rodada d'entrada a l'aeroport, de rodada de sortida de l'aeroport, d'enlairament i d'aterratge─, pel risc que provoca en el medi ambient.
L'autoliquidació de l'impost s'ha d'efectuar entre l'1 i el 20 de febrer de l'any següent a la meritació de l'impost i, en cas de cessament de l'activitat, en el termini d'un mes des de la data en què aquest cessament es produeixi.
A les companyies aèries i a les persones físiques o jurídiques que operen o noliegen vols que surten d'un aeròdrom de Catalunya.
Estan sotmesos al gravamen els elements patrimonials afectes a les activitats de les quals pugui derivar l'activació de plans de protecció civil i que estiguin situats en el territori de Catalunya.
El tribut té la finalitat de contribuir a finançar les activitats de previsió, prevenció, planificació, intervenció, informació i formació en matèria de protecció civil.
- Instal·lacions industrials o magatzems en els quals s'utilitzen, s'emmagatzemen, es dipositen o es produeixen substàncies considerades perilloses, quan la quantitat present a la instal·lació o al grup d'instal·lacions de què es tracti superi el 10% (5% si es tracta de magatzems situats en terrenys qualificats de sòl urbà) de les que figuren a l'annex I del Reial decret 840/2015, de 21 de setembre, pel qual s'aproven mesures de control dels riscos inherents als accidents greus en els quals intervenen substàncies perilloses.
Instal·lacions i estructures destinades al transport de substàncies perilloses.
- Instal·lacions i estructures de producció o de transformació d'energia elèctrica.
- Instal·lacions i estructures destinades al transport de substàncies perilloses.
El gravamen es merita el 31 de desembre de cada any natural en el qual s'han fet les activitats de risc que en determinen l'exigència, llevat del cas d'aeroports i aeròdroms, en què el gravamen es merita el darrer dia de cada trimestre natural.
En el cas de cessament de l'activitat, el gravamen es merita el darrer dia de l'activitat.
El termini per presentar l'autoliquidació del gravamen s'inicia, per a cada exercici, l'1 de març següent a la data de meritació del gravamen i finalitza el 31 de març del mateix any.
A les persones físiques o jurídiques i entitats que facin qualsevol de les activitats que constitueixen el fet imposable.
El termini per contestar el requeriment és el que s'indiqui en el mateix requeriment; aquest termini no pot ser inferior a 10 dies hàbils.
Ha de presentar la informació la persona o entitat que hagi estat requerida.
Per a més informació, podeu consultar la seu electrònica de l'Agència Tributària de Catalunya:
Contestar requeriments d'informació dins d'un procediment tributari
Consulteu tota la informació sobre el tràmit i els models disponibles a la seu electrònica de l' Agència Tributària de Catalunya.
En general, no cal esperar cap resposta per part de l'Administració.
Es pot presentar recurs de reposició o reclamació economicoadministrativa en el termini màxim d'un mes a comptar des de la notificació del requeriment d'informació.
La consulta s'ha de fer abans que acabi el termini establert per a l'exercici de drets, la presentació de declaracions o autoliquidacions, o el compliment de les obligacions tributàries a què es refereixen.
El termini per resoldre les consultes tributàries que reuneixin els requisits esmentats és de sis mesos a comptar des de la seva presentació.
El fet que no es respongui dins d'aquest termini no implica l'acceptació dels criteris exposats a la consulta.
Les consultes s'han fer necessàriament mitjançant un escrit adreçat a l'òrgan competent per resoldre-les.
Respecte a la qüestió plantejada, l'escrit ha d'expressar, amb la claredat i l'extensió necessàries:
El termini per resoldre les consultes tributàries que reuneixin els requisits abans esmentats és de sis mesos.
La resposta és de tipus jurídic sobre la base dels antecedents que ha exposat la persona que fa la consulta i d'acord amb la normativa tributària vigent aplicable al cas.
La resposta a les consultes tributàries escrites té caràcter informatiu; per tant, no es pot interposar cap recurs contra la resolució de les respostes, sens perjudici que es puguin impugnar l'acte o els actes administratius que es dictin posteriorment en aplicació dels criteris manifestats en la contesta.
L'objecte d'aquesta línia de subvencions és donar suport a les activitats de les formacions musicals estables.
El termini de presentació de sol·licituds finalitza el 18 de juny del 2020.
Consulteu les condicions tècniques necessàries per fer els tràmits en línia
Per consultes sobre els continguts de la subvenció: 935 524 952, 935 547 848
Per consultes sobre la tramitació telemàtica: 935 529 166.
Poden ser beneficiàries de les subvencions empreses privades, ja siguin persones físiques o jurídiques, incloses les societats civils, i les entitats privades sense ànim de lucre, que gestionen formacions musicals incloses en la tipologia següent:
a) Orquestres simfòniques professionals.
c) Formacions professionals especialitzades en música clàssica contemporània.
d) Formacions professionals especialitzades en música antiga amb instruments originals.
f) Agrupacions corals que actuen habitualment en els circuits professionals o que són regularment contractades per orquestres professionals.
h) Bandes simfòniques professionals en format concert
Les persones sol·licitants han de tenir una activitat principal que no sigui de caràcter docent.
Les persones sol·licitants només pot presentar una sol·licitud per a un únic projecte en una mateixa convocatòria.
Aquesta subvenció està destinada a donar suport a projectes realitzats pels ens locals de Catalunya per a la recuperació de la memòria democràtica a través de la posada en valor i difusió del patrimoni memorial de Catalunya del període 1931-1980.
En concret es dona suport a les línies següents:
Línia 1: Projectes adreçats al manteniment, conservació, senyalització, reparació i difusió del patrimoni memorial democràtic dels espais de memòria ja existents en el moment de la convocatòria.
A aquests efectes, es consideren un espai de memòria aquells béns que configuren el patrimoni memorial de Catalunya, estan adscrits a un ens local i estan relacionats amb algun dels àmbits temàtics del Pla d'actuació de la Xarxa d'Espais de Memòria Democràtica de Catalunya ( http://memorialdemocratic.gencat.cat/ca ).
Línia 2: Projectes transversals per a la recuperació de la memòria democràtica que estiguin orientats a la senyalització o commemoració d'espais i llocs públics per a la dignificació i difusió d'esdeveniments relacionats amb l'exili, la deportació, la repressió, la resistència i la construcció de la societat democràtica.
Aquests projectes han de basar-se en la recerca documental i la recuperació de la memòria humana, individual i col·lectiva, orientada a la reconstrucció de fets relacionats amb la història local i que tingui com a finalitat la senyalització o dignificació d'espais i llocs públics.
Els ens locals que optin per aquesta línia de subvencions, un cop s'hagi realitzat la dignificació o senyalització de l'espai o lloc públic, podran sol·licitar al Memorial Democràtic formar part de la Xarxa d'Espais de Memòria Democràtica de Catalunya.
S'ha publicat a l'e-Tauler la Resolució per la qual es publiquen les subvencions de les línies 1 i 2 atorgades a ens locals per a projectes adreçats a recuperar la memòria democràtica a través de la posada en valor i difusió del patrimoni memorial de Catalunya del període 1931-1980.
Aquesta subvenció està adreçada a:
L'objecte és subvencionar la participació de les empreses del sector del llibre a la Fira Internacional del Llibre de Buenos Aires 2019, contribuint a la presència i a la comercialització al mercat iberoamericà de la creació i la producció cultural de Catalunya en l'àmbit del llibre.
S'entén com a creació i producció culturals de Catalunya aquelles que són d'autoria catalana, és a dir, aquelles en què l'autor resideix a Catalunya o, en cas d'autors difunts, aquelles els autors de les quals van néixer o van residir la major part de la seva vida a Catalunya.
Termini per sol·licitar la subvenció del 24 de gener al 14 de febrer de 2019, ambdós inclosos
Aquest ajut és de tramitació telemàtica obligatòria:
Consulteu les condicions tècniques necessàries per fer els tràmits en línia
Els telèfons de contacte si hi ha dubtes sobre les línies de subvencions són els següents: 93 5529158 93 3162771
Si el dubte és sobre la tramitació telemàtica el telèfon de contacte és el 935 529 166
Poden optar a aquestes subvencions les empreses privades del sector del llibre, tant persones físiques com jurídiques, que siguin editorials o agents literaris.
Als efectes d'aquestes bases s'entén per agent literari el representant d'un o diversos escriptors en nom dels quals actua en tot allò que es refereix a la contractació de les seves obres pels editors i, en general, a l'explotació de la seva producció literària.
L'objecte d'aquesta línia de subvencions és l'adquisició o la implementació d'eines tecnològiques que ajudin a conèixer i a fidelitzar els públics amb relació als sectors de les arts escèniques (dansa, teatre i circ), arts visuals, audiovisual, llibre, música, videojocs i arts digitals.
El termini per sol·licitar la subvenció del 12 de juny al 02 de juliol de 2019
Aquest ajut és de tramitació telemàtica obligatòria:
Els telèfons de contacte si hi ha dubtes sobre les línies de subvencions són els següents: 935547849 o 935547853
Si el dubte és sobre la tramitació telemàtica el telèfon de contacte és el 935529166
Poden ser beneficiàries de les subvencions les empreses privades, tant persones físiques com jurídiques, que
duguin a terme la seva activitat en els àmbits que s'indiquen a la base 1.
També poden ser beneficiàries de les subvencions les entitats privades sense ànim de lucre que representin
un col·lectiu de professionals, empreses o entitats d'un sector cultural, o que es dediquin de forma continuada
a la promoció, l'estudi i el foment de tot o part d'un àmbit o sector cultural dels que s'esmenten a la base 1.
Aquestes bases tenen per objecte la concessió de subvencions per al suport a l'organització de premis i concursos que fomentin tot un sector dels àmbits de les arts escèniques, les arts visuals, l'audiovisual, la música i els videojocs, que contribueixin al desenvolupament de públics per a la cultura.
- Els premis i concursos l'organització dels quals tingui un pressupost superior a 200.000 euros.
b) Els premis i concursos que se celebrin en el marc de festivals, mostres o cicles, que siguin organitzats per la mateixa persona organitzadora del festival, mostra o cicle.
A l'efecte d'aquestes bases, s'entén per festival, mostra o cicle aquell esdeveniment que programa obres dels àmbits de l'apartat 1 d'aquesta base, que s'exhibeixen o executen davant d'un públic, que té lloc durant un període específic de temps en una població o poblacions definides prèviament i que té un procediment de regulació del mateix festival, mostra o cicle i de la selecció de les obres culturals.
c) Els premis i concursos que s'efectuïn per encàrrec d'una entitat pública o entitat que en depengui o hi estigui adscrita.
d) Els premis i concursos que es desenvolupin exclusivament de forma no presencial.
e) Els premis i concursos que efectuïn els equipaments previstos en l'article 9 del Decret 40/2010, de 16 de març, pel qual s'aprova el Pla d'equipaments culturals de Catalunya 2010-2020 (DOGC núm. 5590, de 18.3.2010) i els equipaments escènics i musicals previstos en l'article 7.1.b, c i d del Decret 9/2017, de 31 de gener, del Sistema Públic d'Equipaments Escènics i Musicals de Catalunya (DOGC núm. 7300, de 2.2.2017).
El termini de presentació de sol·Licituds finalitza el 9 de juny de 2020
Poden ser beneficiàries de les subvencions les persones següents:
a) Les empreses privades, ja siguin persones físiques o jurídiques, i les entitats privades sense ànim de lucre, que duguin a terme la seva activitat en els àmbits que s'indiquen a la base 1.1.
b) Les agrupacions de les empreses o entitats esmentades a l'apartat a), tot i que no tinguin personalitat jurídica.
No poden optar a aquestes subvencions:
a) Les administracions públiques, les entitats del sector públic institucional, les entitats públiques independents, les corporacions de dret públic, els col·legis professionals i els consorcis.
L'objecte d'aquesta línia de subvencions és la concessió de subvencions per a la realització de consultories
per a empreses, tant persones físiques com jurídiques, i entitats dels àmbits de les arts escèniques, de les arts
visuals, editorial, musical, l'audiovisual i de la cultura digital, en les modalitats següents:
La consultoria cultura, ja sigui específica o preferent, s'ha de dur a terme mitjançant la contractació de
serveis professionals externs de consultoria i ha d'incloure una definició de l'estratègia i de les accions
necessàries per assolir els objectius establerts, i també una planificació de les accions en el temps.
No s'admeten sol·licituds en qualsevol de les modalitats anteriors que tinguin un objecte substancialment
igual que el de les consultories per a les quals a la persona sol·licitant li hagi estat concedit un ajut de l'Institut
Català de les Empreses Culturals durant els tres anys anteriors al de concessió de l'ajut objecte d'aquestes
sol·licituds, o quan aquell ajut hagi estat concedit, en el termini indicat, a una persona jurídica en el capital
social de la qual la persona sol·licitant participi en més d'un 15% o quan aquesta darrera participi en la decisió
dels òrgans de govern de la persona jurídica d'una manera directa o indirecta.
Les subvencions que es concedeixen d'acord amb aquestes bases tenen la consideració d'ajuts de minimis.
El termini per sol·licitar la subvenció: és del 3 de febrer al 13 de març de 2020, ambdós inclosos
Els telèfons de contacte si hi ha dubtes sobre les línies de subvencions són els següents: 935 547 858
Si el dubte és sobre la tramitació telemàtica el telèfon de contacte és el 935 529 166
Poden presentar sol·licituds les empreses, persones físiques o jurídiques, que pertanyin a l'àmbit de les arts
escèniques, les arts visuals, editorial, musical, audiovisual i de la cultura digital, i que compleixin els requisits
Així mateix, poden presentar sol·licituds les entitats privades sense ànim de lucre domiciliades a Catalunya, l'activitat de les quals estigui relacionada amb les empreses culturals i que tinguin com a objectiu la millora, la defensa, la potenciació, i la professionalització d'un sector cultural dels àmbits esmentats abans.
a) Les entitats que gestionin festes majors o que representin ateneus, orfeons, corals, grups castellers i
qualsevol entitat de l'àmbit de la cultura tradicional i d'arrel popular.
c) Les entitats amb participació orgànica majoritàriament pública
L'objecte d'aquesta línia de subvencions és subvencionar projectes d'internacionalització d'empreses de videojocs que contribueixin a la comercialització de la seva producció.
Les subvencions que es concedeixen d'acord amb aquestes bases tenen la consideració d'ajuts de minimis
Termini per sol·licitar la subvenció és de l'1 al 20 de setembre del 2020, ambdós inclosos.
Horari d'atenció telefònica: de 9 a 14 h. de dilluns a divendres.
Per consultes sobre la línia de subvenció al telèfon 935 524 940 i al correu electrònic [EMAIL]
i per consultes sobre la tramitació telemàtica el telèfon de contacte és el 935 529 166
Poden optar a aquestes subvencions les empreses que siguin persones físiques o jurídiques que tinguin com a objecte social o com a activitat principal la producció, l'edició, la distribució, la comercialització o la difusió de videojocs.
Les aportacions reintegrables són uns ajuts econòmics en forma de "cofinançament" que permeten a l'empresa disposar de finançament a priori per a un projecte cultural.
L'objecte d'aquestes bases és la concessió d'ajuts per a projectes de l'àmbit dels videojocs que tinguin una temporalitat definida, que siguin econòmicament identificables i diferenciables dins l'activitat de l'empresa i que consisteixin en el desenvolupament, la producció, l'edició, la distribució, la comercialització o la difusió de videojocs.
El termini de presentació de sol·lictuds finalitza el 17 de juliol del 2020.
El telèfon de contacte per consultes sobre les línies de subvencions: 935 529 167 i per consultes sobre la tramitació telemàtica: 935 529 166.
Poden presentar sol·licituds les empreses privades que siguin persones físiques o persones jurídiques que tinguin com a objecte social el desenvolupament, la producció, l'edició, la distribució, la comercialització o la difusió de videojocs i que compleixin els requisits i condicions que estableix la base 3.
També poden presentar sol·licituds les agrupacions d'empreses que es constitueixin en unions temporals d'empreses (UTE).
No són destinatàries de les aportacions reintegrables ni de les subvencions regulades en aquestes bases les associacions, les fundacions i altres entitats sense ànim de lucre, així com les administracions públiques i ens que en depenen.
Línia de subvencions per a l'organització de festivals, congressos, fires i altres esdeveniments a Catalunya per a la promoció i la difusió de projectes de contingut cultural digital que promoguin la innovació de les indústries culturals i creatives.
a) Els esdeveniments que tinguin com a objecte la recerca de finançament o les presentacions comercials.
b) Els esdeveniments consistents exclusivamente en l'atorgament de premis de qualsevol mena.
c) Els esdeveniments consistents exclusivamente en activitats de formació i de caràcter acadèmic.
d) Els festivals, les mostres i els cicles audiovisuals
e) Els esdeveniments consistents en trobades d'usuaris de xarxes socials.
f) Els esdeveniments consistents en trobades de jugadors d'un videojoc concret.
g) Els esdeveniments consistents exclusivament en exposicions d'arts visuals que utilitzin suports digitals.
h) Els esdeveniments de turisme cultural digital.
i) Els esdeveniments amb un pressupost superior a 420.000 euros.
Les subvencions que preveuen aquestes bases s'adeqüen al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat.
El termini de presentació de sol·licituds és del 19 de maig al 9 de juny de 2020, ambdós inclosos.
Adreça de contacte i suport telefònic (Horari: de 9 a 14 h. de dilluns a divendres)
Dubtes sobre el contingut de la subvenció: [EMAIL].
Dubtes sobre la tramitació telemàtica és el 93 552 91 66
Poden optar a les subvencions tant les empreses com les entitats privades sense ànim de lucre que duguin a terme les
activitats que estableix la base 1 i compleixin els requisits i condicions que estableix la base 3. (de les bases específiques)
Del 18 de gener al 17 de febrer de 2019
Les entitats beneficiàries han de presentar la documentació justificativa en el termini d'un mes des de la notificació de la resolució de concessió de les subvencions.
Si un cop transcorregut el termini establert per a la justificació, l'entitat beneficiària no ha presentat la documentació, se li requerirà que la presenti en el termini improrrogable de quinze dies hàbils.
La falta de presentació de la justificació en el termini establert en aquesta base comporta l'exigència del reintegrament i d'altres responsabilitats establertes en la Llei General de Subvencions.
La presentació de la justificació en el termini addicional que estableix aquest apartat no eximeix l'entitat beneficiària de les sancions que corresponguin d'acord amb la Llei 38/2003, de 17 de novembre, general de subvencions.
Si els documents presentats com a justificació són incorrectes o incomplets, s'ha de comunicar a l'entitat interessada la necessitat d'esmenar les anomalies detectades en un termini màxim de deu dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si escau al reintegrament de la bestreta.